Eva Libertad

**Eva Libertad García López** (Molina de Segura, 1978ko urriaren 7a) espainiar zine zuzendaria, gidoilaria eta produktorea da. 2026ko otsailaren 28an, zuzendari berri onenaren Goya saria jaso zuen *Sorda* film luzearekin.

## Biografia 
Madrilgo Unibertsitate Konplutensean Soziologia ikasi zuen, lehenengo, eta, ondoren, antzerkia ikasteko dirulaguntza bat lortu zuen. Aktore ikasketak Mexikon eta Argentinan osatu zituen Fernando Piernas eta Augusto Fernandes-ekin. Murtzian bizi izan zen ondoren, eta bertan talde kultural eta feministekin kolaborazio lanak egiten hasi zen.

## Lana 
Bere zinema lanetan emakumea eta dibertsitatearen gaiak lantzen ditu.

2015an Nexus Films produktoran sartu zen, Nuria Muñoz-Ortín zuzendariarekin batera.

Produktora horrekin, fikzio eta dokumental labur asko idatzi eta zuzendu ditu, eta horiekin estatuko nahi nazioarteko festibal ugaritan parte hartu du. Era berean fikzio programa bat ere idatzi eta zuzendu du  Murtziako “La 7” telebista kate autonomikorako.

2019an, bere lehen film laburra estreinatu zuen: *Leo y Alex en pleno siglo 21* (‘Leo eta Alex 21. mende betean’) izenburuduna, Nuria Muñoz-Ortín-ekin batera zuzendutakoa eta LGBT gaiari buruzkoa. 

2020an, telebistarako filma estreinatu zuen: *Nikolina*, fantasiazko ipuina eta zinema-jaialdietan errekonozimendua lortu zuena.

2022an, Goya Sarietan fikziozko film laburren saria jasotzeko aukeran izan zen Eva Libertad *Sorda* ('Gorra') film laburrarekin, hau ere Nuria Muñoz-Ortínekin batera zuzendua. Zeinuen hizkuntzan errodatutako lehen lana izan zen sari hau jasotzeko aukeran egon zena.  Film labur hori 100 zine jaialditan baino gehiagotan aukeratua izan zen: Ameriketako Estatu Batuetako "Athens Film Festival" jaialdian; Japongo "Short Shorts Film Festival & Asia" zinemaldian eta Txileko "CineLebú" zine jaialdian, esate baterako (Oscar sarietarako puntuak ematen dituzten hirurek). 

## Sariak eta errekonozimenduak 
* *Sorda* film laburra jaialdi askotan aukeratua izan zen eta estatuko eta nazioarteko sari asko jaso zituen: 
* el Primer Premio de la XXI Festival Internacional de Cortometrajes Radio City; 
* Miriam Garlok film laburreko aktore onenaren saria irabazi zuen Madrilgo 31. Zine Jaialdian; 
* ikusleen saria jaso zuen ere Concurso Iberoamericano de Cortos Versión Española/SGAE sariketan; 
* Ikusleen saria den Zilarrezko Biznaga irabazi zuen ere Malagako Zine jaialdian  "Afirmando los derechos de las mujeres" (‘Emakumeen eskubideak sendotzen’) atalean; 
* Espainiako film labur onenaren saria Nafarroako Nazioarteko Zinemaldian NIFF (Navarra International Film Festival); 
* Asuango Emakumeen Zinearen Nazioarteko Jaialdian (Egipto); eta 
* atzerriko film laburrik onenaren saria New Yorkeko Snowtown Film Festival zinema jaialdian.

* 2021 – *Sorda*. Nuria Muñoz-Ortínekin batera zuzendutako film laburra.

* 2022 – *Mentiste Amanda*. Nuria Muñoz-Ortínekin batera zuzendutako film laburra.

* 2025 -*Sorda*. Aurreko film laburretan oinarritutako film luzea.

## Sariak eta aintzatespenak 
* 2026ko otsailaren 28an, zuzendari berri onenaren Goya saria jaso zuen *Sorda* film luzearekin. Filmak pelikula onenaren sarirako izendapena izan zuen
* 2026ko Goya sarietan Eva Libertadek *Sorda* film luzearekin, pelikula onenaren sarirako izendapena izan zuen.

## Erreferentziak 
## Kanpo estekak